**KVIETIMAS**

Gerbiamieji, jau vienuoliktus metus esame pilnateisiai Europos Sąjungos nariai ir naudojamės Europos Sąjungos teikiamomis galimybėmis.

Kiekvienas iš Jūsų vienaip ar kitaip esate susijęs su ES fondų lėšomis įgyvendintais projektais. Vieni Jūsų projektus administravo, kiti įgyvendino, kiti tiesiog kasdien susiduria su projektų rezultatais. ES fondų indėlio į mūsų gyvenimo kokybės gerinimą neįmanoma nepastebėti – jis jaučiamas tiek savivaldybės, tiek bendruomenių, tiek daugelio žmonių gyvenime.

Pagreitį įgauna naujasis 2014 – 2020 metų programavimo laikotarpis. Ketinate teikti paraišką 2014 – 2020 m. ES fondų investicijomis gauti arba domitės kokie 2014 – 2020 m. ES finansinio laikotarpio prioritetai ir aktualijos? Šią informaciją bei svarbiausias naujojo finansinio laikotarpio naujoves kartu su aktualiausiomis žiniomis apie finansavimo sritis, paraiškų teikimą, priemonių planus išgirsite LR Finansų ministerijos inicijuotame seminare.

***Seminaras vyks š.m. birželio 12 d., penktadienį, 11.00 val., Skuodo meno mokyklos aktų salėje, Gedimino g. 4.***

**Renginio iniciatorius: LR Finansų ministerija.**

**Susitikimo programa**

**10:30 - 11:00** Renginio dalyvių registracija. Kava su užkandžiais.

**11:00 - 11:05** Įžanginis moderatoriaus žodis.

**11:05 - 11:10** Skuodo r. savivaldybės mero sveikinimo žodis.

**11:10 - 11:50** LR finansų ministerijos Europos Sąjungos struktūrinės paramos valdymo departamento direktoriaus pavaduotojos Agnės Bagočiutės pranešimas. Tema: *2014-2020 m. finansavimo periodo ES fondų investicijų Lietuvoje pokyčiai ir eiga (priemonių planai, finansavimo sritys, naujovės).*

**11:50 - 12:00** Lietuvos verslo paramos agentūros komunikacijos skyriaus vedėjos Eglės Žemaitienės pranešimas. Tema: *Ūkio ministerijos ir Lietuvos verslo paramos agentūros 2014-2020 m. laikotarpio administruojamų priemonių bendras pristatymas, naujovės naujame finansavimo periode, galiojančių kvietimų teikti paraiškas pristatymas, trumpa 2007-2013 m. įgyvendintų ar įgyvendinamų projektų Skuodo r. apžvalga.*

**12:00 - 12:10** Centrinės projektų valdymo agentūros atstovo pranešimas. Tema: *Įgytos patirtys, išmoktos pamokos ir naujovės projektų vykdytojams.*

**12:10 - 13:30** Diskusija ir konsultacijos aktualiais klausimais dalyviams. Klausimų – atsakymų sesija. *Dalyvauja LR finansų ministerijos Europos Sąjungos struktūrinės paramos valdymo departamento direktoriaus pavaduotoja Agnė Bagočiutė, Lietuvos verslo paramos agentūros komunikacijos skyriaus vedėja Eglė Žemaitienė, centrinės projektų valdymo agentūros atstovas, Skuodo rajono savivaldybės bei verslo atstovai.*

**13:30 - 13:50** Kultūrinė renginio dalis.

**13:50** Renginio pabaiga.

*Renginio moderatorius:* LR finansų ministerijos Europos Sąjungos struktūrinės paramos valdymo departamento direktoriaus pavaduotoja Agnė Bagočiutė

*Renginio vieta:* Skuodo meno mokyklos aktų salė, Gedimino g. 4.